ZMLUVA O DIELO

číslo zmluvy v SSD, a.s. (CEZ): Z-D-2025-000XXX-00

číslo zmluvy u Zhotoviteľa: ....................................

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov

ďalej len „zmluva“)

medzi zmluvnými stranami:

|  |  |
| --- | --- |
| Zhotoviteľ: |  |
| So sídlom: |  |
| IČO:  |  |
| IČ DPH:  | SK |
| Bankové spojenie:  |  |
| Číslo účtu:  |  |
| IBAN:  |   |
| SWIFT:  |  |
| zastúpený:  |  |
| pre veci zmluvné:pre veci technické: |  |
|  |  |
| Spoločnosť zapísaná v obchodnom registri Okresného súdu ................, oddiel: ..., vložka č. ...........  |

a

|  |  |
| --- | --- |
| Objednávateľ: | Stredoslovenská distribučná, a.s. |
| So sídlom: | Pri Rajčianke 2927/8 |
|  | 010 47 Žilina |
| IČO: | 36442151 |
| IČ DPH: | SK2022187453 |
| Bankové spojenie: | VÚB, a.s., pobočka Žilina |
| Číslo účtu: | 2143550551/0200  |
| IBAN: | SK44 0200 0000 0021 4355 0551 |
| SWIFT: | SUBASKBX |
| v zastúpení: | Ing. František Čupr, MBA, predseda predstavenstvaMgr. Michal Moško, MBA, podpredseda predstavenstva |
| pre veci zmluvné | Ing. Michal Škulec, nákupca, Nákup a skladové hospodárstvo |
| pre veci technické | Ing. Andrej Grenčík, vedúci odboru Riadiaca technikaIng. Milan Valjašek, architekt ITIng. František Kavec, vedúci tímu Stratégia RT a HDOIng. Pavol Letošťák, špecialista RS a HDO |
| Spoločnosť zapísaná v Obchodnom registri Okresného súdu Žilina, Oddiel: Sa, Vložka č.10328/L |

Článok I.

Predmet zmluvy

* 1. Predmetom tejto zmluvy je záväzok zhotoviteľa vykonať pre objednávateľa dielo:

Dodávka komponentov RIS a ochrán pre stavbu TN 15709 – Nižná - Tr 110/22 kV - komplexná rekonštrukcia Nižná, ktoré zahŕňa:

* Kompletnú dodávku,
* Oživenie,
* Konfiguráciu,
* Nastavenie,
* Funkčné skúšky,
* Činnosti potrebné na zabezpečenie plnej funkčnosti systému.



Bližšia technická špecifikácia je obsahom Prílohy č. 2 tejto zmluvy.

* 1. Vlastnosti a technické parametre namontovaného zariadenia budú plne zodpovedať príslušným technickým a všeobecne záväzným právnym predpisom.
	2. Dodávka bude zhotoviteľom vykonaná na základe tejto Zmluvy, do termínov uvedených v bode 2.3 Zmluvy.
	3. Objednávateľ sa zaväzuje zaplatiť za vykonané dielo cenu podľa článku 2.1. tejto zmluvy.
	4. V prípade omeškania zhotovenia diela z dôvodov na strane objednávateľa (pokyn objednávateľa na prerušenie, omeškanie objednávateľa alebo omeškanie ostatných zmluvných partnerov objednávateľa, technická nepripravenosť zariadení pre vykonanie skúšok, nefunkčnosť alebo poškodenie zariadení následkom činnosti inej osoby a pod.) toto omeškanie nie je považované za porušenie povinnosti zhotoviteľa a zhotoviteľ má nárok na predĺženie termínu zhotovenia diela a na náhradu preukázateľných nákladov, ktoré zhotoviteľovi s omeškaním vzniknú. Ak má omeškanie podľa tohto bodu vplyv na cenu, zmluvné strany dohodnú úpravu ceny diela dodatkom k zmluve.
	5. Zhotoviteľ nezodpovedá za vady diela spôsobené manipuláciou inej osoby s dielom ani aktivitou inej osoby na diele (s výnimkou osôb konajúcich v mene zhotoviteľa, subdodávateľov zhotoviteľa a osôb konajúcich v mene subdodávateľov zhotoviteľa).

Článok II.

Cenové a dodacie podmienky

* 1. Cena za dielo bola stanovená dohodou zmluvných strán v súlade so všeobecne záväznými právnymi predpismi o cenách:

 Cena celkom bez DPH: 0,00 EUR

* 1. Cena za dielo sa dojednáva ako cena v mene EUR a zahŕňa všetky náklady vynaložené zhotoviteľom na vykonanie diela, vrátane nákladov na dopravu. Dohodnutá cena je bez DPH; Predmet zmluvy nie je pre účely ustanovenia §69 ods. 12 písm. j) Zákona o DPH č. 222/2004 Z.z. v znení neskorších predpisov dodaním stavebných prác, zaradených v sekcii F klasifikácie CPA. K celkovej cene bude pripočítaná DPH podľa Zákona č. 222/2004 o daní z pridanej hodnoty v znení neskorších predpisov v platnej sadzbe dane.
	2. Realizácia diela je rozdelená do nasledovných etáp:
		1. dodávka hardvérových komponentov za účelom ich montáže objednávateľom do ... dní od doručenia objednávky. Montáž dodaných hardvérových komponentov si objednávateľ zabezpečí vo vlastnej réžii. Miesto prevzatia hardvérových komponentov bude v sídle objednávateľa: SSD, a.s., Pri Rajčianke 2927/8, Žilina. Zodpovedná osoba objednávateľa za prevzatie komponentov je: Ing. Andrej Grenčík, vedúci odboru Riadiaca technika. mob.: + 421 905 663 556, e-mail: andrej.grencik@ssd.sk,
		2. oživenie, konfigurácia, nastavenie a funkčné skúšky do ... dní od ukončenia montáže na ESt. Nižná. Uvedený termín platí len za podmienky, že nedôjde k prekážke na strane objednávateľa podľa bodu 1.6 článku I.
	3. O odovzdaní jednotlivých etáp diela spíšu zmluvné strany písomný preberací protokol:

a/ o kompletnosti dodávky v rozsahu bodu 2.3.1

b/ o kompletnosti dodávky v rozsahu bodu 2.3.2

a po realizácií poslednej etapy v rozsahu bodu 2.3.3 bude spísaný Záverečný preberací protokol potvrdzujúci dodanie kompletného a funkčného systému, vrátane zaškolenia pracovníkov objednávateľa, ktorého súčasťou budú osvedčenia o riadnom vykonaní požadovaných skúšok.

Súčasťou Záverečného preberacieho protokolu sú nasledujúce čiastkové protokoly
a dokumenty:

a/ protokol o kompletnosti dodávky,

b/ protokol o kompletnosti inštalácie,

c/ zoznam nedostatkov, spolu s určením lehoty na ich odstránenie,

d/ protokol o zaškolení.

Povinnosťou Zhotoviteľa je vydať protokoly uvedené pod bodom a/, b/ a d/

Povinnosťou Objednávateľa je predložiť zoznam uvedený pod bodom c/

Po predložení protokolov podľa bodov a/, a d/ bude dielo uvedené do skúšobnej prevádzky na dobu 30 dní. Objednávateľ vystaví zoznam nedostatkov podľa bodu c/ do 5 dní po skončení skúšobnej prevádzky.

* + 1. Menšie nedostatky zistené pri preberacom konaní, ktoré však neovplyvňujú používanie systému budú zaevidované v Záverečnom preberacom protokole a musia byť odstránené bez zbytočného odkladu alebo v lehote uvedenej v protokole.
		2. Po odstránení menších nedostatkov uvedených v Záverečnom preberacom protokole vyhotovia nominovaní zástupcovia objednávateľa a zhotoviteľa dodatok Záverečného preberacieho protokolu.
	1. V prípade skoršieho uskutočnenia diela objednávateľ prevezme dielo i v skoršom ako dohodnutom termíne.
	2. Vlastnícke právo k jednotlivým častiam diela a nebezpečenstvo škody na nich prechádzajú na objednávateľa dňom podpísania preberacieho protokolu jednotlivých etáp diela. Momentom podpísania Záverečného preberacieho protokolu sa považuje dielo za odovzdané. Pokiaľ sa objednávateľ bezdôvodne nezúčastní prevzatia diela resp. bezdôvodne odmietne prevziať riadne pripravené dielo, sa zmluvné strany dohodli, že považujú dielo za prevzaté počínajúc dňom kedy sa malo prevzatie uskutočniť.
	3. Objednávateľ odovzdá miesto plnenia zhotoviteľovi v termíne minimálne 14 dní pred plánovanou realizáciou bodu 2.3.3 tejto zmluvy podľa dohodnutého časového harmonogramu. Záznam o odovzdaní miesta plnenia bude písomnou formou.
	4. Zhotoviteľ zodpovedá za bezpečnosť práce, ochranu zdravia vlastných pracovníkov a pracovníkov ostatných organizácií zdržujúcich sa na stavenisku a za poriadok na stavenisku počas celej doby výstavby až do odovzdania a prevzatia diela. Pri realizácii montáže bude zhotoviteľ dodržiavať predpisy týkajúce sa bezpečnosti práce a technických zariadení.
	5. Zhotoviteľ zodpovedá za škody spôsobené porušením povinností zhotoviteľa podľa tejto zmluvy. V prípade, že za porušenie povinností podľa tejto zmluvy je dohodnutá zmluvná pokuta, nárok na náhradu škody nie je zaplatením zmluvnej pokuty dotknutý.
	6. Pri realizácií bude zhotoviteľ dodržiavať všeobecné záväzné predpisy, technické normy. Súčasne Zhotoviteľ bude sústreďovať doklady, ktoré ukladajú príslušné  technické predpisy a všeobecne záväzné právne predpisy.
	7. Objednávateľ je oprávnený kontrolovať priebeh (postup) vykonávania diela zhotoviteľom podľa potreby a na kontrolných dňoch určených a vopred oznámených zhotoviteľovi.
	8. Objednávateľ má právo pozastaviť, resp. dočasne prerušiť vykonávanie diela, ak zhotoviteľ vykoná práce zjavne vadné, t.j. v rozpore s projektom (technickou špecifikáciou), zmluvou, prípadne platnými predpismi. .
	9. Objednávateľ si vyhradzuje právo zmien technického riešenia počas vykonávania diela. V prípade, že takéto zmeny majú dopad na termín vykonania diela a/alebo cenu diela, je zhotoviteľ povinný tieto vykonať až po podpise dodatku k tejto zmluve.
	10. V prípade, že súčasne s dodávkou bude objednávateľovi dodané aj autorské dielo, ktorého nositeľom autorských práv je zhotoviteľ, bude objednávateľovi udelená nevýhradná, časovo neobmedzená a územne obmedzená licencia oprávňujúca objednávateľa použiť dielo pre svoju potrebu na účel uvedený v zmluve. Rozmnožovanie, úpravy alebo preklad autorského diela bude môcť objednávateľ vykonať iba v rozsahu práv, ktoré podľa autorského zákona nemožno zmluvne vylúčiť. Súhlas na používanie autorského diela treťou osobou bude môcť objednávateľ udeliť len s predchádzajúcim písomným súhlasom zhotoviteľa. Licenciu oprávňujúcu na použitie autorského diela bude môcť objednávateľ postúpiť len s predchádzajúcim písomným súhlasom zhotoviteľa.
	11. Podklady pre dodávku, ako napr. plány, skice a iné technické podklady, zostávajú práve tak ako aj vzorky, katalógy, prospekty, vyobrazenia a pod. duševným vlastníctvom zhotoviteľa a podliehajú príslušným zákonným ustanoveniam, čo sa týka rozmnožovania, napodobovania, súťaže atď. V prípade ak boli zo strany zhotoviteľa odovzdané objednávateľovi, rovnako sa na ne vzťahuje ods. 2.14.
	12. Zhotoviteľ oslobodí Objednávateľa od všetkých nárokov z údajných alebo skutočných porušení práv z priemyselného vlastníctva, práv z duševného vlastníctva alebo iných obdobných práv, ak k nim došlo v súvislosti s touto Zmluvou alebo v súvislosti s plneniami poskytnutými podľa Zmluvy len za predpokladu, že Objednávateľ včas a bezodkladne informoval Zhotoviteľa o uplatnených nárokoch tretích strán a umožnil Zhotoviteľovi na náklady Zhotoviteľa rozhodovať o spôsobe urovnania týchto nárokov.
	13. V prípade omeškania objednávateľa so splnením svojho peňažného záväzku podľa tejto Zmluvy je zhotoviteľ oprávnený pozastaviť plnenie svojich záväzkov podľa tejto Zmluvy až do momentu splnenia peňažného záväzku objednávateľom. Pôvodne dohodnuté termíny v zmysle bodu 2.3 sa primerane predlžia o dobu neplnenia peňažného záväzku objednávateľa. Zhotoviteľ má zároveň právo požadovať úrok z omeškania v zmysle bodu 4.3.

Článok III.

Záruka za akosť a reklamácia

* 1. Záručná doba na kvalitu diela je 60 mesiacov odo dňa odovzdania jednotlivých etáp diela v zmysle bodu 2.3. Postup pri reklamácii sa riadi ustanoveniami Obchodného zákonníka a uplatňuje sa v mieste odberu alebo v mieste sídla Zhotoviteľa, pričom za miesto odberu sa považuje ESt. Nižná.
	2. Záručná doba neplynie po dobu, počas ktorej objednávateľ nebude môcť dielo užívať pre jeho vady.
	3. Práce na odstránení reklamovanej vady je zhotoviteľ povinný zahájiť bez zbytočného odkladu po obdržaní písomného oznámenia o reklamovanej vade od objednávateľa. Súčasne oznámi stanovisko k reklamovanej vade, spôsob jej odstránenia a dohodne s objednávateľom termín a spôsob odstránenia vady.
	4. Záručný servis
* Zhotoviteľ sa zaväzuje vykonať obhliadku reklamovanej vady v záručnej dobe v termíne max. do 3 pracovných dní od nahlásenia a písomného potvrdenia poruchy.
* Zhotoviteľ sa zaväzuje vykonať opravu vady v záručnej dobe v termíne do 30 dní od jej písomného nahlásenia za predpokladu, že pre opravu vady nebudú potrebné akékoľvek náhradné diely, či potreba opravy zariadenia vo výrobnej fabrike. V prípade opravy vady prostredníctvom náhradných dielov, či nutnosti opravy vo výrobnej fabrike bude oprava vady vykonaná v termíne podľa dohody zmluvných strán, v najkratšom možnom termíne od písomného nahlásenia.
* Termín dodávky náhradných dielov počas záručnej doby, bude max. 28 prac. dní, ak sa predmetné náhradné diely ešte vyrábajú.

Článok IV.

Platobné podmienky a zmluvné sankcie

* 1. Zmluvné strany sa dohodli, že cena diela bude objednávateľom uhradená na základe čiastkových faktúr vystavených zhotoviteľom nasledovne:
		1. Prvú čiastkovú faktúru je zhotoviteľ oprávnený vystaviť vo výške 90% zmluvnej ceny v celkovej hodnote 0,00 Eur bez DPH po dodávke HW podľa bodu 2.3.1, potvrdenej podpísaním čiastkového preberacieho protokolu oboma zmluvnými stranami.
		2. Druhú čiastkovú faktúru je zhotoviteľ oprávnený vystaviť vo výške 10% celkovej zmluvnej ceny v celkovej hodnote 0,00 Eur bez DPH po uskutočnení činností podľa bodu 2.3.3 a 2.4.2 tejto zmluvy, na základe obojstranne podpísaného Záverečného preberacieho protokolu, resp. dodatku k Záverečnému preberaciemu protokolu, ak súčasťou Záverečného protokolu je súhrn nedostatkov, ktoré je potrebné odstrániť.
	2. Faktúry budú obsahovať všetky zákonom stanovené náležitosti  t.j. číslo objednávky v SAP-e na strane objednávateľa, v opačnom prípade je objednávateľ oprávnený vrátiť ju na prepracovanie alebo doplnenie, lehota splatnosti začne plynúť dňom doručenia opravenej a úplnej faktúry. Faktúry zašle zhotoviteľ objednávateľovi na adresu uvedenú v záhlaví Zmluvy, najneskôr do 15-teho dňa od dátumu dodania príslušnej časti diela. Splatnosť faktúry je do 60 dní odo dňa jej vystavenia.
	3. V prípade omeškania objednávateľa s úhradou faktúry v lehote splatnosti má zhotoviteľ právo požadovať úrok z omeškania z dlžnej sumy vo výške 0,05% za každý aj začatý deň omeškania. Zmluvné strany sa dohodli, že maximálna súhrnná výška úrokov z omeškania je limitovaná max. 10% z celkovej ceny Diela bez DPH.
	4. V prípade omeškania zhotoviteľa s plnením svojich povinností zo zmluvy je objednávateľ oprávnený za každý deň omeškania požadovať zmluvnú pokutu vo výške 0,05% za každý aj začatý deň omeškania z ceny predmetu diela. Právom objednávateľa na zaplatenie zmluvnej pokuty nie je ani čiastočne dotknuté jeho právo na náhradu škody, avšak zmluvná pokuta sa započítava na náhradu škody. Maximálna súhrnná výška zmluvných pokút je limitovaná max. 10% z celkovej ceny Diela bez DPH.
	5. V prípade omeškania zhotoviteľa s vykonaním diela alebo jeho časti o viac ako 14 dní od doručenia písomnej výzvy objednávateľa na vykonanie a odovzdanie diela alebo jeho časti považujú toto zmluvné strany za podstatné porušenie zmluvy, ktoré oprávňuje objednávateľa od zmluvy odstúpiť. Ustanovenie predchádzajúcej vety však neplatí pre prípad omeškania zhotoviteľa s vykonaním diela za okolností, ktoré zhotoviteľ ani pri najlepšom úsilí, ktoré od neho možno spravodlivo požadovať, bez svojho zavinenia nemôže odvrátiť (napr. zastavenie alebo zníženie výroby zhotoviteľa z dôvodov omeškania jeho výhradného dodávateľa častí potrebných pre výrobu tovaru kvôli nepriaznivej epidemiologickej alebo bezpečnostnej situácii, z dôvodu nedostatku vstupných surovín a komodít pre potrebu výroby a prepravy, počas vyhláseného núdzového stavu, výnimočného stavu, vojnového stavu, vojny a pod.), pričom v týchto prípadoch nemá zároveň objednávateľ právo požadovať od zhotoviteľa žiadne pokuty ani náhradu škody. Zhotoviteľ sa zaväzuje bez zbytočného odkladu po ich zistení tieto skutočnosti objednávateľovi písomne oznámiť.
	6. Celková súhrnná zodpovednosť zhotoviteľa za priame škody je limitovaná do výšky 200% ceny diela a za nepriame a následné škody do výšky 100% ceny diela. Obmedzenie náhrady škody sa nevzťahuje na škodu na zdraví osôb, ktorá by vznikla ako dôsledok porušenia povinnosti predávajúceho a škodu, ktorú predávajúci spôsobí úmyselne.

Článok V.

Spoločné a záverečné ustanovenia

* 1. Práva a povinnosti zmluvných strán, ktoré nie sú touto zmluvou upravené, sa riadia ustanoveniami Obchodného zákonníka a súvisiacich právnych predpisov.
	2. Zmluvu je možné meniť len formou v poradí očíslovaného písomného dodatku odsúhlaseného oboma zmluvnými stranami.
	3. Zmluva je vyhotovená v dvoch rovnopisoch rovnakej právnej sily, pričom každá zo zmluvných strán obdrží jeden rovnopis.
	4. Zmluvná strana je oprávnená odstúpiť od tejto zmluvy pre jej podstatné porušenie. Podstatným porušením zmluvy sa rozumie akékoľvek porušenie povinnosti podľa tejto zmluvy a nevykonanie nápravy ani v dodatočnej lehote poskytnutej druhou zmluvnou stranou v písomnej výzve na splnenie porušenej povinnosti. V prípade odstúpenia od zmluvy je objednávateľ povinný uhradiť zhotoviteľovi cenu dodaných zariadení a neuhradené náklady preukázateľne vynaložené k dátumu odstúpenia od zmluvy.
	5. Zmluvné strany sa dohodli, že všetky informácie a skutočnosti, ktoré sú uvedené v tejto zmluve alebo ktoré budú objednávateľom poskytnuté na plnenie predmetu tejto zmluvy, tvoria predmet obchodného tajomstva objednávateľa ako ho vymedzuje § 17 Obchodného zákonníka. Zmluvné strany považujú tieto informácie a skutočnosti za dôverné a predávajúci sa zaväzuje, že tieto informácie a skutočnosti neprezradí ani inak nesprístupní tretej osobe bez predchádzajúceho písomného súhlasu objednávateľa, ani ich nepoužije v rozpore s dohodnutým účelom pre svoje potreby. Zmluvné strany berú na vedomie, že zmluvná strana, ktorá poruší ustanovenia tejto zmluvy o ochrane dôverných informácií, je povinná druhej strane nahradiť škodu, ktorá tejto strane dôsledkom porušenia zmluvných povinností vznikla.
	6. Zhotoviteľ prehlasuje a svojím podpisom potvrdzuje pravdivosť poskytnutých osobných údajov. Zhotoviteľ prehlasuje a svojím podpisom potvrdzuje, že mu boli podľa čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len "nariadenie") poskytnuté informácie o spracúvaní osobných údajov. Zároveň je informovaný, že osobné údaje uvedené v zmluve bude kupujúci spracúvať na vnútorné administratívne účely, na účely obchodnej komunikácie, vedenia účtovníctva a evidencie pošty a správy registratúry. Informácie o spracúvaní osobných údajov podľa čl. 13 nariadenia sú zároveň dostupné na webovom sídle kupujúceho www.ssd.sk, v časti Ochrana osobných údajov.
	7. Nasledujúce prílohy tvoria neoddeliteľnú súčasť tejto zmluvy.
		+ Príloha č. 1 - Všeobecné obchodné podmienky zabezpečenia výkonu prác a služieb
		+ Príloha č. 2 - Technická špecifikácia zariadení
	8. Táto zmluva je určitým a zrozumiteľným prejavom danej, slobodnej a vážnej vôle zmluvných strán, ktoré sú na jej uzavretie plne spôsobilé a s jej obsahom súhlasia.

 V ................, dňa ................... V Žiline, dňa .....................

Zhotoviteľ: Objednávateľ:

................................ Za Stredoslovenská distribučná, a.s.

..................................................... ...........................................................

.................................. Ing. František Čupr, MBA

.................................... predseda predstavenstva

..................................................... ...........................................................

.................................... Mgr. Michal Moško, MBA

.................................... podpredseda predstavenstva

Príloha č. 1 - Všeobecné obchodné podmienky zabezpečenia výkonu prác a služieb

Príloha č. 2 - Technická špecifikácia zariadení